2018. gada 14. augustā Noteikumi Nr. 522

Rīgā (prot. Nr. 38 14. §)

**Grozījumi Ministru kabineta 2005. gada 27. decembra noteikumos Nr. 1001 "Doktora zinātniskā grāda piešķiršanas (promocijas) kārtība un kritēriji"**

Izdoti saskaņā ar

Zinātniskās darbības likuma

11. panta pirmo un otro daļu

Izdarīt Ministru kabineta 2005. gada 27. decembra noteikumos Nr. 1001 "Doktora zinātniskā grāda piešķiršanas (promocijas) kārtība un kritēriji" (Latvijas Vēstnesis, 2005, 210. nr.) šādus grozījumus:

1. Aizstāt noteikumu nosaukumā un 1. punktā vārdus "doktora zinātniskais grāds" (attiecīgā locījumā) ar vārdiem "zinātniskais doktora grāds" (attiecīgā locījumā).

2. Aizstāt noteikumu tekstā vārdus "laikrakstā "Latvijas Vēstnesis"" ar vārdiem "oficiālajā izdevumā "Latvijas Vēstnesis"".

3. Aizstāt V nodaļas nosaukumā vārdus "Zinātniskā grāda pretendenta" ar vārdu "Pretendenta".

4. Aizstāt 15.1. apakšpunktā vārdus "promocijas darba autors" ar vārdu "pretendents".

5. Svītrot 19. punktā vārdu "Grāda".

6. Izteikt 31. punkta pirmo teikumu šādā redakcijā:

"31. Lēmumu par grāda – zinātnes doktors (*Ph. D.*) – piešķiršanu vai atteikumu piešķirt grādu padome pieņem ar balsu vairākumu, aizklāti balsojot."

7. Papildināt noteikumus ar 41. punktu šādā redakcijā:

"41. Grādus ar nosaukumiem, kuri norādīti lēmumā par attiecīgās doktora studiju programmas akreditāciju līdz 2018. gada 17. augustam, var piešķirt līdz 2019. gada 31. decembrim."

Ministru prezidents Māris Kučinskis

Izglītības un zinātnes ministrs Kārlis Šadurskis